Diari Oficial de la Generalitat Valenciana


Sumari del DOGV 7586, del 05-08-2015 (2015/6907)

RESOLUCIÓ de 15 de juliol de 2015, del conseller d'Educació, Investigació, Cultura i Esport, per la qual disposa el funcionament de l'Escola Oficial d'Idiomes de Xàtiva.
-------------------------------------------------------------------------------------------------------------------------------------------------------------------------

### Dades del document

Número de DOGV
:   7586

Data del DOGV
:   05-08-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6907


Data del document
:   15-07-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Xàtiva
    * centre d'ensenyament

RESOLUCIÓ de 15 de juliol de 2015, del conseller d'Educació, Investigació, Cultura i Esport, per la qual disposa el funcionament de l'Escola Oficial d'Idiomes de Xàtiva. [2015/6907]  
El Decret 96/2015, de 19 de juny, del Consell, pel qual es crea l'Escola Oficial d'Idiomes de Xàtiva, va autoritzar la conselleria competent en matèria d'educació per a dictar les disposicions necessàries per al seu compliment i desplegament.  
És procedent ordenar l'inici de les activitats del centre de nova creació, determinar les ensenyances que s'hi imparteixen i adoptar les mesures necessàries perquè puga desenvolupar la seua activitat acadèmica.  
Fent ús de les competències que m'atorga l'article 28 de la Llei 5/1983, de 30 de desembre, del Consell, i el Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, vista la proposta del director general de Centres i Personal Docent de 14 de juliol de 2015, de conformitat amb aquesta, resolc:  
  
Primer  
L'inici de les activitats en l'Escola Oficial d'Idiomes de Xàtiva, codi 77566608.  
  
Segon  
S'implanten en aquest centre les ensenyances següents:  
- Alemany  
- Francés  
- Anglés  
- Valencià  
  
Tercer  
La Direcció Territorial d'Educació, Cultura i Esport nomenarà l'equip directiu del centre, de conformitat amb el que estableixen els articles 131 i següents de la Llei Orgànica 2/2006, de 3 de maig, d'Educació, i el Reglament orgànic i funcional dels instituts d'educació secundària, aprovat pel Decret 234/1997, de 2 de setembre, del Govern Valencià (DOGV 08.09.1997).  
  
Quart  
La Direcció General de Centres i Personal Docent determinarà i gestionarà els fons necessaris per a la posada en funcionament i manteniment del centre, i el dotarà amb l'equipament i material didàctic necessaris.  
  
Cinqué  
El que estableix aquesta resolució s'inscriurà en el Registre de Centres Docents de la Comunitat Valenciana.  
  
Sisé  
S'autoritzen les direccions generals d'aquesta conselleria perquè, en l'àmbit de les competències respectives, adopten les mesures necessàries per a l'aplicació i desplegament del que disposa aquesta resolució.  
  
  
Seté  
Aquesta resolució es publicarà en el Diari Oficial de la Comunitat Valenciana i produirà efectes des de l'inici del curs escolar 2010-2011, excepte pel que fa al nomenament de l'equip directiu, supòsit en què s'estenen a l'1 de juliol de 2010.  
  
Contra la present resolució, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu, en els terminis i davant els òrgans que s'indiquen tot seguit:  
a) El recurs de reposició s'haurà d'interposar davant el conseller d'Educació, Investigació, Cultura i Esport en el termini d'un mes a comptar de l'endemà de publicar-se.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de publicar-se.  
Tot això d'acord amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Sense perjuí que s'utilitze qualsevol altra via que es considere oportuna.  
  
València, 15 de juliol de 2015. El conseller d'Educació, Investigació, Cultura i Esport, p. d. (R 26.03.2013, DOCV 6993, 28.03.2013), el secretari autonòmic d'Educació i Investigació: Miguel Soler Gracia.